CELEX: 52009HB0012
Language: mt
Date: 2009-06-05 00:00:00
Title: Rakkomandazzjoni tal-Bank Ċentrali Ewropew tal- 5 ta’ Ġunju 2009 lill-Kunsill tal-Unjoni Ewropea dwar l-awdituri esterni tal-Banka Slovenije (BĊE/2009/12)

11.6.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 132/1
            
         
      RAKKOMANDAZZJONI TAL-BANK ĊENTRALI EWROPEW
   
   tal-5 ta’ Ġunju 2009
   lill-Kunsill tal-Unjoni Ewropea dwar l-awdituri esterni tal-Banka Slovenije
   (BĊE/2009/12)
   2009/C 132/01
   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, u b’mod partikolari l-Artikolu 27.1 tiegħu,
   Billi:
   
               (1)
            
            
               Il-kontijiet tal-Bank Ċentrali Ewropew (BĊE) u tal-banek ċentrali nazzjonali tal-Ewrosistema huma awditjati minn awdituri esterni indipendenti rrakkomandati mill-Kunsill Governattiv tal-BĊE u approvati mill-Kunsill tal-Unjoni Ewropea.
            
         
               (2)
            
            
               Il-mandat tal-awdituri esterni preżenti tal-Banka Slovenije ser jispiċċa wara l-verifika għas-sena finanzjarja 2008. Għalhekk jeħtieġ li jinħatru awdituri esterni mis-sena finanzjarja 2009.
            
         
               (3)
            
            
               Il-Banka Slovenije għażel lil Deloitte revizija d.o.o. bħala l-awdituri esterni tiegħu għas-snin finanzjarji 2009 sa 2011,
            
         ADOTTA DIN IR-RAKKOMANDAZZJONI:
   Huwa rrakkomandat li Deloitte revizija d.o.o. għandhom jinħatru bħala l-awdituri esterni tal-Banka Slovenije għas-snin finanzjarji 2009 sa 2011.
   
      Magħmula fi Frankfurt am Main, 5 ta’ Ġunju 2009.
      
         
            Il-President tal-BĊE
         
         Jean-Claude TRICHET